| Derby i Derbyshire  |
| --- |
| Derby CathedralDerby Cathedral Derby Cathedral |
| Motto «*Industria, Virtus, et Fortitudo*» |
| Plassering |
| 

Derby i Derbyshire is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Derbyshire |
| Grunnlagd | 600 |
| Geografi |
| Flatevidd - By |  78,03 km² |
| Innbyggjarar  - By (2006 est.)   - folketettleik | 236 300   3 028,3 /km² |
| Koordinatar |  52°55.32′″N 1°28.55′″W﻿Koordinatar: 52°55.32′″N 1°28.55′″W﻿ |
| Diverse annan informasjon |
| Postnummer | DE |
| Telefon-retningsnummer | 01332 |
| **Nettstad:** www.derby.gov.uk |
| 
 Commons har multimedium som gjeld: **Derby i Derbyshire**
 |

**Derby** er ein by og sameint styresmakt i England. Han ligg ved elva Derwent i Derbyshire. Tradisjonelt har byen vore administrasjonssenter for Derbyshire, men sidan Derby i 1997 vart ei sameint styresmakt har grevskapet vorte administrert frå Matlock. Byen har blant anna jernbaneverkstedar og porselensindustri (Royal Crown Derby Porcelain Company) etablert i 1750. Byen er særleg kjent for flymotorfabrikken Rolls Royce.

Historie
--------

Byen har tilknyting til romarane, angelsaksarane og vikingane. Den romerske festninga *Derventio* låg truleg ved Little Chester/Chester Green, og seinare var byen ein av dei fem festningsbyane i Danelagen. Byen har feira sitt 2000-årsjubileum som busetjing. 

Opphavet til namnet er uklar. Mange hevdar at det kjem frå namna til danane *Deor-a-by*, «Landsbyen til rådyra», medan andre meiner det kjem frå det romerske namnet *Derventio*. Byen vart kalla *Darby* eller *Darbye* på nokre av dei eldste karta over området.

Under den engelske borgarkrigen 1642–1646 hadde parlamentsstyrkane ein garnison i byen, under sir John Gell som i 1643 vart guvernøren til byen. Styrkane deltok i forsvaret av Nottingham, kringsetjinga av Lichfield, slaget ved Hopton Heath og fleire andre trefningar. Dei forsvarte òg Derby mot rojalistane.

Under den industrielle revolusjonen var Derby og Derbyshire sentrale stader. I 1717 vart den første silkemøllen drive av vasskraft opna i Derby. I 1759 patenterte Jedediah Strutt ein maskin som revolusjonerte strømpeproduksjonen. Det var òg ei rekkje andre nyvinningar som så dagens ljos for første gongen i Derby.

I 1745 slo Bonnie Prince Charlie leir i Derby under forsøket sitt på å krevje den engelske trona. Forsøket hans vart oppgjeve ved Swarkestone Bridge, berre nokre kilometer sør for Derby.

Byen fekk status som *city* i 1977 i samband med 25-årsjubileet til Eliszabeth II som dronning. Fram til dette var Derby ein av særs få katedralbyar i Storbritannia som ikkje hadde status som city.

Kultur
------

Fotballaga til byen Derby County F.C. etablert i 1884, spelar i The Championship. Klubben vann førstedivisjonstittelen, den gong den høgaste i engelsk fotball, i 1972 og 1975. Cupmeister i 1946. Heimebana til laget er Pride Park Stadium. Tidlegare heimebane var Baseball Ground.

Ein årleg utandørskonsert i Darley Park er ein av dei største regelmessige gratiskonserter som blir arrangert. Byen er òg kjent for jazz, sidan Derby Jazz Group er ein av dei mest aktive jazzorganisasjonar i Storbritannia.

Derby Arboretum var den første offentlege parken i England.

Kjelder
-------

* *Denne artikkelen bygger på «Derby (Derbyshire)» frå Wikipedia på bokmål, den 9. juli 2011.*

Bakgrunnsstoff
--------------

* Online Guide to Derby Arkivert 2011-02-09 ved Wayback Machine.
* Bygone Derbyshire Arkivert 2011-07-12 ved Wayback Machine.
* Derby City Council

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames
* MusicBrainz (area)

 |